 ****

APSTIPRINĀTS:

Ar Vidzemes plānošanas reģiona

 iepirkumu komisijas

2013.gada 8.novembra sēdes

protokola Nr. VPR/2013/27/1 lēmumu

Komisijas priekšsēdētājs N.Stepanovs /paraksts/

**Iepirkuma Nolikums**

**Projekta „Via Hanseatica” stenda dizaina izstrāde, konstrukciju izgatavošana un piegāde dalībai starptautiskajās tūrisma izstādēs**

Iepirkuma identifikācijas Nr. VPR/2013/27/Hanseatica

**Iepirkums tiek veikts saskaņā ar Publisko iepirkumu likuma 81.pantu**

**2013.**

**Cēsis**

**Projekta „Via Hanseatica” stenda dizaina izstrāde, konstrukciju izgatavošana un piegāde dalībai starptautiskajās tūrisma izstādēs**

Iepirkuma identifikācijas Nr. VPR/2013/27/Hanseatica

## 1.Pasūtītājs

|  |  |
| --- | --- |
| **Pasūtītāja nosaukums** | Vidzemes plānošanas reģions |
| **Adrese** | J. Poruka iela 8-108, Cēsis, LV-4101 |
| **Reģistrācijas Nr.** | 90002180246 |
| **Kontaktpersona** | Dagnija Ūdre |
| **Tālruņa nr.** | +371 29219477 |
| **E – pasta adrese** | dagnija.udre@vidzeme.lv  |
| **Darba laiks** | 9.30-17.00 |

**2.Iepirkuma priekšmets:** Projekta „Via Hanseatica” stenda dizaina izstrāde, konstrukciju izgatavošana un piegāde dalībai starptautiskajās tūrisma izstādēs saskaņā ar Tehnisko specifikāciju Nolikuma 2.pielikumā.

Iepirkums tiek veikts projekta “Attālo teritoriju attīstība, izmantojot vietējos resursus pārrobežu Via Hanseatica tūrisma maršruta izstrādē ”(Via Hanseatica), Igaunijas – Latvijas – Krievijas Pārrobežu sadarbības programma, Nr. ELRI-113, ietvaros.

Maksimālā summa līguma izpildei projektā paredzēta ne vairāk kā LVL 13 700 bez PVN.

3. Identifikācijas numurs: **Nr.VPR/2013/27/Hanseatica**

4.Iepirkums tiek veikts saskaņā ar Publisko iepirkumu likuma 81. pantu. Iepirkumu izziņo, publicējot Pasūtītāja prasības Pasūtītāja mājas lapā internetā. Pasūtītājs nodrošina brīvu un tiešu elektronisku pieeju iepirkuma dokumentiem Pasūtītāja mājas lapā [www.vidzeme.lv](http://www.vidzeme.lv)

**5. CPV kods**: 79930000-2 (Speciāli projektēšanas pakalpojumi); pakalpojumu kategorija Nr.27; papildus- 60000000-8 (Transporta pakalpojumi); pakalpojumu kategorija Nr.2.

**6.Piedāvājumi jāiesniedz** – līdz **2013.gada 21.novembrim, plkst. 14.00** Vidzemes plānošanas reģionā J. Poruka iela 8-108, Cēsis, LV-4101, nogādājot tos personīgi vai nosūtot pa pastu. Personīgi piedāvājumus var iesniegt darba dienās no plkst. 09:00 līdz 12:30 un no plkst. 13:00 līdz 17:00. Nosūtot piedāvājumu pa pastu, pretendents uzņemas atbildību par piedāvājuma saņemšanu līdz norādītajam laikam norādītajā vietā.

**7. Piedāvājumam ir šādas noformējuma prasības**:

7.1. Piedāvājums ar tam pievienotajiem dokumentiem iesniedzams vienā oriģinālā eksemplārā slēgtā aploksnē.

7.2. Iesniegtajiem dokumentiem jābūt latviešu valodā, bet, ja tie ir svešvalodā, tad kopā ar šo dokumentāciju iesniedzams tās tulkojums latviešu valodā. Šādā gadījumā Pretendents uzņemas atbildību par tulkojuma pareizību.

7.3. Dokumentu kopijām jābūt apliecinātām normatīvajos aktos noteiktajā kārtībā.

7.4. Aploksnei jābūt aizlīmētai un aizvēruma joslai apzīmogotai ar Pretendenta zīmogu, uz aploksnes norādāma šāda informācija:

7.4.1. saņēmēja nosaukums un adrese – **Vidzemes plānošanas reģions,** J. Poruka iela 8-108, Cēsis, LV-4101;

7.4.2. Pretendenta nosaukums un adrese (arī biroja vai pasta adrese, ja tā atšķiras no juridiskās adreses);

7.4.3. atzīme : *iepirkumam “ Projekta „Via Hanseatica” stenda dizaina izstrāde, konstrukciju izgatavošana un piegāde dalībai starptautiskajās tūrisma izstādēs” (Iepirkuma identifikācijas Nr.VPR/2013/27/Hanseatica*

7.4.4. norāde *"Neatvērt priekšlaicīgi"*.

7.5. Pretendenta piedāvājuma dokumentus paraksta Pretendentu pārstāvēt tiesīga vai Pretendenta pilnvarota persona. Ja piedāvājumā iekļauto dokumentāciju paraksta pilnvarota persona, piedāvājumam pievieno attiecīgu pilnvaru.

**8.Prasības pretendentiem**

8.1.Pretendentam ir jābūt pieredzei iepirkuma priekšmetam līdzvērtīga apjoma (naudas izteiksmē) un satura pakalpojuma sniegšanā.

8.2.Pretendents nodrošina tādu darbinieku piesaistīšanu pakalpojuma sniegšanā, kuriem ir pieredze līdzvērtīga apjoma un satura pakalpojuma sniegšanā starptautiskā mērogā.

8.3.Pretendenta rīcībā ir Pakalpojuma sniegšanai nepieciešamie resursi un vajadzības gadījumā tiek piesaistīti attiecīgas kvalifikācijas apakšuzņēmēji.

8.4.Ja pretendents plāno piesaistīt apakšuzņēmējus, tas iesniedzot piedāvājumu, norāda apakšuzņēmējus un pakalpojumu apjomu, ko Izpildītājs plāno nodot apakšuzņēmējiem

8.5.Pasūtītājs izslēdz pretendentu no dalības iepirkumā jebkurā no šādiem gadījumiem:

1) pasludināts pretendenta maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), apturēta vai pārtraukta tā saimnieciskā darbība, uzsākta tiesvedība par tā bankrotu vai tas tiek likvidēts;

2) pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 100 latus.

Iepriekš minēto apstākļu esamību pasūtītājs pārbauda tikai attiecībā uz pretendentu, kuram būtu piešķiramas līguma slēgšanas tiesības atbilstoši Nolikuma prasībām un kritērijiem.

**9. Piedāvājums sastāv no**:

9.1. pieteikuma vēstules (pielikums Nr.1);

9.2. saraksts par pretendenta iepriekš sniegtajiem pakalpojumiem, atbilstoši nolikuma 8.2.punktam, norādot - pasūtītāju, realizācijas laiku un īsu aprakstu ar fotouzņēmumiem par sniegtiem pakalpojumiem saskaņā ar formu Nolikuma pielikumā Nr.3;

9.3. pakalpojuma izpildē iesaistīto speciālistu CV (pielikums Nr.4)

9.4.tehniskā un finanšu piedāvājuma (pielikums Nr.5).

**10.Piedāvājuma izvēle**

10.1.Piedāvājumu atvēršanu un izvērtēšanu veic Pasūtītāja Iepirkumu komisija slēgtās sēdēs. No pilnībā iepirkuma tehniskās specifikācijas prasībām atbilstošiem piedāvājumiem Iepirkumu komisija izvēlēsies piedāvājumu ar zemāko cenu.

10.2.Iepirkuma komisija ir tiesīga labot aritmētiskās kļūdas Pretendentu finanšu piedāvājumā. Par kļūdu labojumu un laboto piedāvājuma summu komisija paziņo Pretendentam, kura pieļautās kļūdas labotas.

10.3.Pretendentu un piedāvājumu izvērtēšanā Iepirkumu komisija pārbauda to atbilstību iepirkuma prasībām un tehniskai specifikācijai.

10.4.Konstatējot pretendenta vai piedāvājuma neatbilstību kādai no iepirkuma prasībām, Iepirkuma komisijai ir tiesības izslēgt Pretendentu no turpmākas dalības iepirkumā un neizskatīt piedāvājumu.

10.5. Pēc piedāvājumu izvērtēšanas Iepirkumu komisija pieņem kādu no šādiem lēmumiem:

 10.5.1.par kāda no Pretendentiem atzīšanu par iepirkuma uzvarētāju;

 10.5.2.par iepirkuma izbeigšanu, neizvēloties nevienu no Pretendentiem, ja iepirkumam nav iesniegti Piedāvājumi, vai arī iesniegtie Piedāvājumi neatbilst noteiktajām prasībām.

10.6.Pasūtītājs var jebkurā brīdī pārtraukt iepirkumu, ja tam ir objektīvs pamatojums.

10.7. Iepirkumu komisija var pieprasīt no pretendenta papildus informāciju, kā arī pārbaudīt pretendenta sniegto informāciju tai pieejamās publiskās datu bāzēs.

10.8.Iepirkumu komisijas tiesības un pienākumus, kas nav atrunāti šajās prasībās, regulē Publisko iepirkumu likums un citi spēkā esošie normatīvie akti.

**11.Iepirkumu līguma slēgšana**

11.1. Pirms lēmuma par iepirkuma rezultātiem pieņemšanas Iepirkumu komisija pieprasa no pretendenta, kuram būtu piešķiramas līguma slēgšanas tiesības, izziņu, ko izsniegusi Latvijas vai ārvalsts kompetenta institūcija (ja pretendents nav reģistrēts Latvijā vai Latvijā neatrodas tā pastāvīgā dzīvesvieta) un kas apliecina, ka pretendentam nav pasludināts maksātnespējas process un tas neatrodas likvidācijas stadijā un ka tam nav nodokļu parādu, tajā skaitā valsts sociālās apdrošināšanas iemaksu parādu, kas kopsummā pārsniedz 100 latus. Termiņu šādu dokumentu iesniegšanai nosaka ne īsāku par 10 darbdienām, un šos dokumentus pieņem un atzīst, ja tie izdoti ne agrāk kā mēnesi pirms iesniegšanas dienas. Šādus dokumentus pasūtītājs nepieprasa, ja attiecīgā informācija ir pieejama publiskajās datubāzēs vai tiešsaistē attiecīgo kompetento iestāžu pārziņā esošajās informācijas sistēmās. Ja pasūtītājs nepieciešamo informāciju par pretendentu iegūst tieši no kompetentās institūcijas, datubāzēs vai no citiem avotiem, attiecīgais pretendents ir tiesīgs iesniegt izziņu vai citu dokumentu par attiecīgo faktu, ja pasūtītāja iepriekš iegūtā informācija neatbilst faktiskajai situācijai.

11.2. Pasūtītājs slēgs ar Iepirkumu komisijas izraudzīto pretendentu iepirkuma līgumu, normatīvajos aktos noteiktajā kārtībā.

11.3. Līguma projekts ir pievienots kā Pielikums Nr.6 un tā nosacījumi ir ņemami vērā, sagatavojot piedāvājumu.

**12. Nolikuma pielikumi:**

1.pielikums Pieteikums par piedalīšanos iepirkumā forma

2.pielikums Tehniskā specifikācija

3. pielikums Saraksta par pretendenta iepriekš sniegtajiem pakalpojumiem, atbilstoši nolikuma 8.2.punktam forma

4.pielikums CV forma

5.pielikums Tehniskā un finanšu piedāvājuma forma

6. pielikums Iepirkuma līguma projekts

|  |
| --- |
| 1. pielikums |
| Iepirkums  **„** Projekta „Via Hanseatica” stenda dizaina izstrāde, konstrukciju izgatavošana un piegāde dalībai starptautiskajās tūrisma izstādēs”, Iepirkuma identifikācijas Nr. VPR/2013/27/Hanseatica |

**PIETEIKUMA PAR PIEDALĪŠANOS iepirkumA PROCEDŪRĀ FORMA**

Pretendents *(nosaukums)* iesniedz savu pieteikumu dalībai iepirkuma procedūrā

**Projekta „Via Hanseatica” stenda dizaina izstrāde, konstrukciju izgatavošana un piegāde dalībai starptautiskajās tūrisma izstādēs**

Iepirkuma identifikācijas Nr. VPR/2013/27/Hanseatica

un saskaņā ar iepirkuma noteikumiem apliecina, ka:

1. Atzīst sev par saistošām un apņemas ievērot iepirkuma prasības.
2. Apstiprina, ka tā piedāvājums ir spēkā līdz iepirkuma līguma noslēgšanai vai paziņojumam par iepirkuma izbeigšanu bez rezultāta. Līguma slēgšanas tiesību piešķiršanas gadījumā piedāvājums ir spēkā visu līguma darbības laiku.
3. Līguma slēgšanas tiesību piešķiršanas gadījumā apņemas sniegt pakalpojumu saskaņā ar iepirkumā iesniegto piedāvājumu, pilnībā ievērojot Tehniskajā specifikācijā noteiktās prasības,
4. Visas piedāvājumā sniegtās ziņas ir precīzas un patiesas.

|  |  |
| --- | --- |
| **Pretendents**  |  |
| **Reģistrācijas Nr.**  |  |
| **Juridiskā adrese** |  |
| **Faktiskā adrese** |  |
| **Kontaktpersona** |  |
| **Kontaktpersonas tālr./fakss, e-pasts** |  |
| **Bankas nosaukums, filiāle** |  |
| **Bankas kods** |  |
| **Norēķinu konts** |  |

 *Pretendenta vai tā paraksta tiesīgās/ vai pilnvarotās personas amats, paraksts, tā atšifrējums, datums, zīmogs*

**2.pielikums**

|  |
| --- |
| Iepirkums  **„** Projekta „Via Hanseatica” stenda dizaina izstrāde, konstrukciju izgatavošana un piegāde dalībai starptautiskajās tūrisma izstādēs”, Iepirkuma identifikācijas Nr. VPR/2013/27/Hanseatica |

**Tehniskā specifikācija**

**Projekta „Via Hanseatica” stenda dizaina izstrāde, konstrukciju izgatavošana un piegāde dalībai starptautiskajās tūrisma izstādēs**

Iepirkuma identifikācijas Nr. VPR/2013/27/Hanseatica

# 1.Pasūtītājs – Vidzemes plānošanas reģions,

# J.Poruka 8-108, Cēsis, Cēsu novads, LV-4101

**2.Pakalpojuma vispārējs apraksts**

Laikā no 2012.gada janvāra līdz 2014.gada decembrim Vidzemes plānošanas reģions īsteno Igaunijas-Latvijas-Krievijas Pārrobežu sadarbības programmas projektu Nr. ELRI-113 „Attālo teritoriju attīstība, izmantojot vietējos resursus pārrobežu Via Hanseatica tūrisma maršruta izstrādē”, saīsinātais nosaukums - „Via Hanseatica“. Projektā iesaistījušies 18 partneri no Latvijas, Igaunijas un Krievijas. Projekta partneri Latvijā ir Valmieras pilsētas pašvaldība, Valkas, Strenču, Kocēnu un Siguldas novadu domes un pašvaldības aģentūra „Cēsu Kultūras un tūrisma centrs”.

Via Hanseatica (VH) ir tūrisma maršruts, kas savieno Sanktpēterburgu, Narvu/ Ivangorodu, Tartu, Valgu/Valku, Valmieru un Siguldu programmas teritorijā, un tā potenciāls ir balstīts uz šo pilsētu dažādību. Maršruts vijas cauri apvidiem, kas ir bagāti ar kultūras un dabas mantojumu. VH maršrutu var padarīt vēl atpazīstamāku, izmantojot pārrobežu sadarbību un radot VH tūrisma pakalpojumu komplektu.

Viens no projekta „Via Hanseatica” uzdevumiem un šī iepirkuma mērķis ir nodrošināt projekta līdzdalību starptautiskās tūrisma izstādēs un pasākumos.

**3. Iepirkuma priekšmets** **–** Projekta „Via Hanseatica” stenda dizaina izstrāde, izgatavošana, transportēšana uz starptautisko izstāžu vietām un atpakaļ, uzstādīšana, nojaukšana un uzglabāšana izstāžu starplaikos.

**4. Plānotais pakalpojumu sniegšanas laiks**:

no iepirkuma līguma noslēgšanas līdz 2014.gada 30.novembrim.

**5. Pakalpojuma sniedzēja uzdevumi:**

5.1. Izveidot projekta „Via Hanseatica” izstāžu stenda dizainu, pielāgojot to katras konkrētās izstādes iznomātajam laukumam un prasībām;

5.2. Atbilstoši ar Pasūtītāju saskaņotai dizaina koncepcijai izgatavot stenda konstrukcijas;

5.3. Transportēt izgatavotās konstrukcijas uz starptautiskajām tūrisma izstādēm, uzstādīt atbilstoši izstāžu rīkotāju un Pasūtītāja prasībām un pēc izstādēm nojaukt un nogādāt atpakaļ;

5.4. Nodrošināt Pasūtītāja informatīvo un prezentācijas materiālu nogādāšana uz izstādi un atpakaļ Latvijā;

 5.4. Nodrošināt Izpildītāja tehnisko atbalstu stenda dalībniekiem visas izstādes laikā;

5.5. Nodrošināt stendu uzglabāšanu izstāžu starplaikos.

**6.Izstādes, kurās pakalpojuma ietvaros, jānodrošina projekta stends:**

6.1. „Matka 2014” Helsinkos, Somijā ( <http://www.messukeskus.com/en/Pages/default.aspx> )

Izstādes norises laiks: 16.-19.01.2014.

Izstādes norises vieta: Helsinki Exhibition and Convention Centre ([www.finnexpo.fi](http://www.finnexpo.fi)), Messuaukio 1, FI-00521, Helsinki, Finland.

* 1. „Reisen 2014” Hamburgā, Vācijā (<http://reisenhamburg.de/>)

Izstādes norises laiks: 5.- 9.02.2014.

Izstādes norises vieta: „Hamburg Messe und Congress ” ([www.hamburg-messe.de](http://www.hamburg-messe.de)), Messeplatz 1 · 20357 Hamburg, Deutschland.

* 1. Tūrisma izstāde Sanktpēterburgā, Krievijā,

 Izstādes norises laiks - 2014.gada aprīlī vai novembrī – tiks precizēta, izstādes norises vieta tiks precizēta.

**7.Pakalpojumu izpildes kārtība un nosacījumi.**

* 1. Izpildītājs iesniedz Pasūtītājam stenda skici ne vēlāk kā 1 (vienas) nedēļas laikā pēc līguma noslēgšanas. Stenda dizainam ir jābūt veidotam tā, lai tas izceltu projekta „Via Hanseatica“ atpazīstamību. Stenda dizainam jābūt universālam, ko var izmantot gan 9 m2, gan 12m2 izstādes laukumā. Izpildītājam jāsniedz priekšlikums par izstādes stenda darbinieku vienotu vizuālo izskatu, saskaņotu apģērbu ar kopējo stenda dizainu.
	2. Stenda vizuālajā noformējumā Izpildītājs iekļauj:

 7.2.1.Pasūtītāja rīcībā esošo projekta „Via Hanseatica” sienas baneri – maršruta karti. Dizains jāveido tā, lai stends un tā sienas būtu vizuāli pareizi noformētas gadījumiem, kad sienas baneris-karte tiks eksponēts, gan arī gadījumiem, kad netiks. Banera-kartes izmērs – 2,5 m x 3 m, svars – apmēram 10 kg. Banera-kartes attēls pievienots pielikumā,

7.2.2.Tūrisma maršrutā esošo objektu attēlus – pie banera divpusēji stiprināmus magnētus, izmērs – apmēram 10 x 10 cm, 30 gb., tos izgatavojot, pielāgojot magnēta formu uz magnēta attēlotajam objektam,

7.2.3. Vēlams izmantot projekta „Via Hanseatica” sākotnēji apstiprinātās logo krāsas.

* 1. Izpildītājs iesniedz Pasūtītājam detalizētas stenda tehniskās shēmas, stenda konstrukcijās un uzstādīšanā izmantojamo materiālu, darbu un tehnisko ierīču aprakstu un pakalpojuma izpildes laika grafiku ne vēlāk 1(vienas) nedēļas laikā pēc skices saskaņošanas.
	2. Stenda konstrukcijai jābūt ērti pārvadājamai, stabilai un tehniski drošai, ievērojot to, ka stendā uzturēsies seši izstādes dalībnieki, apmeklētāji, kā arī tiks izvietoti informatīvie materiāli.
	3. Izpildītājam ar katras izstādes organizatoriem jāsaskaņo stenda skice, nepieciešamības gadījumā veicot korekcijas atbilstoši organizatoru un Pasūtītāja prasībām un stenda platības vietai izstādē. Izmaiņas saskaņotajā dizaina koncepcijā Izpildītājs var veikt, saskaņojot ar Pasūtītāju, ja to iemesls ir izstāžu rīkotājorganizācijas noteikumu/prasību ievērošana.
	4. Stenda konstrukcijas daļām jābūt veidotām tā, lai tās varētu izmantot arī atsevišķi. Atkarībā no izstādes mērķa tirgus un auditorijas, Pasūtītājs var pieprasīt nomainīt stenda dizainā izmantotos saukļus un projekta nosaukumu valodā, atbilstoši izstādes norises vietai (izstādei Somijā – angļu valodā, izstādei Vācija – vācu valodā, izstādei Krievijā – krievu valodā).
	5. Stenda augstums - 2,5 m

Paredzētie projekta „Via Hanseatica” stenda laukumi izstādēs:

Matka - 12 m2 (3m x 4m) – stūra stends, 2 sienas atvērtas;

Reisen Hamburg – 9 m2 (3m x 3m) – stūra stends, 2 sienas atvērtas;

Izstāde Sanktpēterburgā – stenda platība tiks precizēta pakalpojuma izpildes gaitā.

* 1. **Stenda konstrukcijas:**

1)Stenda sienas jāveido atbilstoši katras izstādes tehniskajiem noteikumiem.

2)Stenda grīda jāizstrādā no atsevišķiem gabaliem, piem., 3 x 3 m vai 3 x 1 m, lai varētu nosegt gan 9 m2, gan 12m2 izstādes laukumu. Stenda grīdai iespējams izmantot izstādes organizatoru piedāvātos grīdas seguma materiālus. Izstādei Matka 2014 Pasūtītājs jau rezervējis paklāju pelēkā krāsā.

3) Stenda apgaismojums – stendam jābūt izgaismotam, papildu apgaismes ķermeņus uzstādot un to izvietojumu plānojot saskaņoti ar apgaismes ķermeņiem, kuru uzstādīšanu jau nodrošina izstādes organizatori.

4)Stendā redzamā vietā jānodrošina projekta „Via Hanseatica” logo, kā arī Igaunijas-Latvijas-Krievijas Pārrobežu sadarbības programmas logo un atsauce. Šīm atpazīstamības zīmēm ir jābūt uz katras atsevišķās stenda daļas.

**7.9. Izpildītājs nodrošina stenda aprīkojumu:**

7.9.1.Stenda noliktava/aizslietnis un tā aprīkojums:

stendā jāparedz vieta informatīvo materiālu (tūrisma kartes, brošūras) novietošanai,

3 krēsli,

drēbju pakaramie 6 mēteļiem,

atkritumu urna (~30 l) un atbilstoša izmēra maisi (10 maisi uz katru izstādi).

7.9.2.Informācijas lete – stendā jāparedz informācijas lete ar aizslēdzamiem plauktiem tūrisma materiālu novietošanai;

7.9.3. Informatīvo materiālu turētājs (turētāji) – stendā jārod iespēja izstādīt projekta tūrisma kartes un citus dažādu izmēru tūrisma materiālus. Stenda materiālu turētājiem jāiekļaujas kopējā stenda dizainā.

7.9.4.Stendā Izpildītājs nodrošina kafijas automātu un 2 kg kafijas uz katru izstādi, kā arī 220 ml tilpuma papīra glāzītes 100 gb, apmaisāmie kociņi 100 gb, kafijas piens 5 gr porcijās 100 gb uz katru izstādi;

7.9.5. Izpildītājam jānodrošina veids, kā demonstrēt projekta „Via Hanseatica” mājaslapu un mobilo aplikāciju:

-ekrāns, ko iespējams pieslēgt Pasūtītāja datoram,

- mobilais telefons, kas piemērots mobilās aplikācijas demonstrēšanai (iOS 5.0 vai Android 4.0 vai ekvivalents)

* 1. **Izpildītājs nodrošina Pasūtītāja informatīvo un prezentācijas materiālu nogādāšanu uz izstādi un atpakaļ Latvijā:**
		1. Informatīvo un prezentācijas materiālu saņemšana no Pasūtītāja notiek Pasūtītāja telpās Latvijā iepriekš saskaņotā termiņā, nogādāšana uz augstākminētajām izstādēm iepriekš saskaņotā piegādes laikā dienu pirms izstādes sākuma. Izpildītājam informatīvie un prezentācijas materiāli projekta Via Hanseatica pārstāvja klātbūtnē jānovieto stendā saskaņā ar norādēm. Informatīvo materiālu kravas lielums uz katru izstādi ar kopējo svaru līdz 150 kg.
		2. Atlikušo Pasūtītāja informatīvo un prezentācijas materiālu no augstākminētajām izstādēm nogādāšana atpakaļ uz Pasūtītāja biroju Latvijā, Valmierā, Cēsu ielā 19 - 61. Informatīvo materiālu kravas lielums ar kopējo svaru līdz 30kg.
	2. Izstāžu starplaikos Izpildītājam jānodrošina stendu uzglabāšana. Pēc pēdējās izstādes stendi jānodod Pasūtītājam.

1. **Iepirkuma nodevumi**:

* 1. Projekta „Via Hanseatica” izstāžu stenda dizaina skice;
	2. Projekta „Via Hanseatica” izstāžu stendi;
	3. Pakalpojumu izpildes grafiks un detalizētas stenda tehniskās shēmas, stenda konstrukcijās un uzstādīšanā izmantojamo materiālu, darbu un tehnisko ierīču apraksts;
	4. Izpildītājs elektroniski un drukātā formā iesniedz Pasūtītājam darbu nodošanas – pieņemšanas aktu un atskaiti – ziņojumu par sniegtajiem pakalpojumiem saistībā ar piedalīšanos katrā plānotajā izstādē.
	5. Izpildītājam nodevumu izstrādē ir saistoši Pasūtītāja priekšlikumi un norādījumi.

**9. Izdevumu apmaksas kārtība**

9.1. Izpildītājs pats apmaksā pakalpojuma izpildē iesaistītā personāla darbu, transporta izdevumus, viesnīcu izdevumus, kancelejas preču izdevumus, dokumentu sagatavošanu un pavairošanu, telefona sarunas un tml.;

9.2. Stenda platību izstādēs rezervēšanu un apmaksu veic Pasūtītājs.

9.3. Pasūtītājs izstādes organizatoriem pasūta un apmaksā vienu elektrības pievadu. Izpildītājam jānodrošina stenda konstrukcijām un elementiem atbilstošs elektrības pievienojums (piem., ar pagarinātājiem).

**3.pielikums**

|  |
| --- |
| Iepirkums **„**Projekta „Via Hanseatica” stenda dizaina izstrāde, konstrukciju izgatavošana un piegāde dalībai starptautiskajās tūrisma izstādēs”, Iepirkuma identifikācijas Nr. VPR/2013/27/Hanseatica |

##

## Pretendenta pieredze līdzīgu pakalpojumu sniegšanā

(apliecina Nolikuma 8.1. punkta prasību izpildi- Pretendentam ir jābūt pieredzei iepirkuma priekšmetam līdzvērtīga apjoma (naudas izteiksmē) un satura pakalpojuma sniegšanā)

|  |  |  |  |  |  |  |
| --- | --- | --- | --- | --- | --- | --- |
| Nr. | Pakalpojuma nosaukums unīss veiktā darba apraksts | Realizētā pakalpojuma apjomsLVL | Pasūtītāja nosaukums, adrese | Valsts (izstādes) | Pasūtītāja kontaktpersona vārds, uzvārds tālrunis | Pakalpojuma uzsākšanas, pabeigšanasgads/ mēnesis |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

Pretendents pievieno sniegto pakalpojumu fotogrāfijas, ja tādas ir izgatavotas.

|  |  |
| --- | --- |
| Pretendenta pilnvarotās personas paraksts,tā atšifrējums: |  |

**4.pielikums**

|  |
| --- |
| Iepirkums **„**Projekta „Via Hanseatica” stenda dizaina izstrāde, konstrukciju izgatavošana un piegāde dalībai starptautiskajās tūrisma izstādēs”, Iepirkuma identifikācijas Nr. VPR/2013/27/Hanseatica |

# CURRICULUM VITAE

|  |  |
| --- | --- |
| **Piedāvātā pozīcija līguma izpildē**: |  |
| Uzvārds: |  |
| Vārds: |  |
| Dzimšanas datums: |  |
| Izglītība: |  |
|  |
| **Mācību Iestāde** |  |
| Datums: no / līdz |  |
| Iegūtais grāds vai diploms |  |
|  |
| Patreizējais amats: |  |
| Specializācija:  |  |
| Darba pieredze:  |
| Darba vietas nosaukums:  |  |
| Adrese: |  |
| Datums no/līdz |  |
| Amats: |  |
| Darba apraksts: |  |

Pakalpojumi, darba pieredze, kas atbilst Nolikuma 8.2.punkta (*Pretendents nodrošina tādu darbinieku piesaistīšanu pakalpojuma sniegšanā, kuriem ir pieredze līdzvērtīga apjoma un satura pakalpojuma sniegšanā starptautiskā mērogā* ) prasībām

|  |  |  |  |
| --- | --- | --- | --- |
| Darba izpildes termiņš | Darba vieta,amats | Pasūtītāja nosaukums, sniegto pakalpojumu apraksts | Pasūtītāja kontaktpersonas vārds, uzvārds, tālruņa numurs |
|  |  |  |  |
|  |  |  |  |
|  |  |  |  |
|  |  |  |  |

Es, apakšā parakstījies, apliecinu, ka augstākminētais pareizi atspoguļo manu pieredzi un kvalifikāciju.

Ar šo es apņemos kā [<norādīt jomu>] strādāt pie līguma izpildes (iepirkuma Nr. VPR/2013/27/Hanseatica), „Projekta „Via Hanseatica” stenda dizaina izstrāde, konstrukciju izgatavošana un piegāde dalībai starptautiskajās tūrisma izstādēs” tādā statusā, kāds man ir paredzēts <Pretendenta nosaukums> piedāvājumā, gadījumā, ja šim Pretendentam tiks piešķirtas tiesības slēgt Līgumu.

|  |  |
| --- | --- |
| Vārds, Uzvārds |  |
| Paraksts |  |
| Datums |  |

**5.pielikums**

|  |
| --- |
| Iepirkums **„**Projekta „Via Hanseatica” stenda dizaina izstrāde, konstrukciju izgatavošana un piegāde dalībai starptautiskajās tūrisma izstādēs”, Iepirkuma identifikācijas Nr. VPR/2013/27/Hanseatica |

AIZPILDA PRETENDENTS UN NOFORMĒ UZ SAVAS VEIDLAPAS

 **(pretendenta nosaukums)**

iepirkumam **„**Projekta „Via Hanseatica” stenda dizaina izstrāde, konstrukciju izgatavošana un piegāde dalībai starptautiskajās tūrisma izstādēs”

iepirkuma ID Nr. VPR/2013/27/Hanseatica

**Tehniskais un Finanšu piedāvājums**

 Piedāvājam sniegt iepirkuma „Projekta „Via Hanseatica” stenda dizaina izstrāde, konstrukciju izgatavošana un piegāde dalībai starptautiskajās tūrisma izstādēs” , iepirkuma ID Nr. VPR/2013/27/Hanseatica, tehniskajā specifikācijā noteiktos pakalpojumus iepirkuma prasībās un normatīvajos aktos noteiktā kārtībā.

 Mūsu piedāvātā cena par pakalpojuma sniegšanu, kas sevī ietver visas transporta, glabāšanas, administratīvās izmaksas, nodokļus un citus valsts noteiktos obligātos maksājumus, tai skaitā:

|  |  |  |
| --- | --- | --- |
| **Pakalpojuma veids** | **Izmaksas LVL bez PVN** | **Izmaksas EUR bez PVN** |
| Stenda dizaina izstrāde, saskaņojumi |  |  |
| Stenda konstrukciju izgatavošana, saskaņojumi |  |  |
| Stenda transportēšana, uzstādīšana, aprīkošana, stenda demontāža, informācijas materiālu transportēšana izstādei „Matka 2014” Helsinkos, Somijā 16.-19.01.2014. |  |  |
| Stenda transportēšana, uzstādīšana, aprīkošana, stenda demontāža, informācijas materiālu transportēšana izstādei „Reisen 2014” Hamburgā, Vācijā, 5.- 9.02.2014. |  |  |
| Stenda transportēšana, uzstādīšana, aprīkošana, stenda demontāža, informācijas materiālu transportēšana izstādei Sanktpēterburgā, Krievijā, 2014.aprīlī vai novembrī |  |  |
| **Kopā bez PVN:** |  |  |
| PVN \_\_\_%  |  |  |
| **Kopā ar PVN**  |  |  |

Aprēķinā tiek izmantots ES Padomes noteiktais neatsaucamais fiksētais maiņas kurss (1 EUR = 0,702804 LVL).

|  |  |
| --- | --- |
| Amatpersonas vai pilnvarotās personas vārds, uzvārds, amats: |  |
| Paraksts: |  |
| Datums, vieta |  |

 z.v.

**6.pielikums**

|  |
| --- |
| Iepirkums **„**Projekta „Via Hanseatica” stenda dizaina izstrāde, konstrukciju izgatavošana un piegāde dalībai starptautiskajās tūrisma izstādēs”, Iepirkuma identifikācijas Nr. VPR/2013/27/Hanseatica |

*LĪGUMA PROJEKTS*

**LĪGUMS Nr. \_\_\_\_\_\_\_\_\_\_**

**par iepirkuma Nr.** **VPR/2013/27/Hanseatica izpildi**

Cēsīs, 2013. gada \_\_\_\_. novembrī

**Vidzemes plānošanas reģions**, reģistrācijas nr. 90002180246, adrese - J.Poruka iela 8-108, Cēsis, Cēsu novads, LV 4101, tā Administrācijas vadītājas Gunas Kalniņas-Priedes personā, kura rīkojas saskaņā ar Nolikumu, no vienas puses, un turpmāk tekstā **Pasūtītājs**, no vienas puses,

un

**\_\_\_\_\_\_\_\_\_\_\_\_**, reģistrācijas Nr. \_\_\_\_\_, adrese –\_\_\_\_\_\_\_\_\_\_\_ , kurš rīkojas saskaņā ar \_\_\_\_\_\_\_, turpmāk tekstā **Izpildītājs**, no otras puses,

 turpmāk tekstā abi līguma slēdzēji tiek saukti - Puses, katrs atsevišķi - Puse,

ņemot vērā Izpildītāja piedāvājumu iepirkuma „Projekta „Via Hanseatica” stenda dizaina izstrāde, konstrukciju izgatavošana un piegāde dalībai starptautiskajās tūrisma izstādēs”, iepirkuma identifikācijas Nr. VPR/2013/27/Hanseatica, un iepirkuma komisijas \_\_\_\_\_.2013. lēmumu par uzvarētāju iepirkumā, noslēdz šādu Līgumu (turpmāk - Līgums):

**1. LĪGUMA PRIEKŠMETS**

* 1. Pasūtītājs pasūta un Izpildītājs apņemas sniegt izstāžu stenda dizaina izstrādes, konstrukciju izgatavošanas un piegādes pakalpojumus saskaņā ar iepirkuma „Projekta „Via Hanseatica” stenda dizaina izstrāde, konstrukciju izgatavošana un piegāde dalībai starptautiskajās tūrisma izstādēs” tehnisko specifikāciju (Līguma pielikums Nr.1.) un Izpildītāja piedāvājumu (Līguma pielikums Nr.2.).
	2. Pakalpojumu izpildes termiņš: no līguma noslēgšanas līdz 30.11.2014.Pakalpojumu izpildes vietas norādītas Tehniskajā specifikācijā Līguma pielikums Nr.1.
	3. Līgums tiek finansēts projekta “Attālo teritoriju attīstība, izmantojot vietējos resursus pārrobežu Via Hanseatica tūrisma maršruta izstrādē ”(Via Hanseatica), Igaunijas – Latvijas – Krievijas Pārrobežu sadarbības programma, Nr. ELRI-113, ietvaros.

**2.** **PUŠU TIESĪBAS UN PIENĀKUMI**

2.1. Izpildītājs apņemas pildīt šajā Līgumā noteiktās saistības atbilstoši Pasūtītāja prasībām un Pasūtītāja noteiktajos termiņos saskaņā ar Tehniskās specifikācijas, Līguma prasībām un Izpildītāja piedāvājumu.

2.2. Izpildītājs nodrošina, lai Pakalpojumu izpildes laikā netiek pieļautas patvaļīgas atkāpes no Tehniskās specifikācijas un Izpildītāja piedāvājuma, Līguma noteikumiem, kārtības, termiņiem un finanšu izlietojuma. Izpildītājs informē Pasūtītāju nekavējoši par apstākļiem, kas varētu kavēt vai ierobežot pienācīgu Pakalpojuma izpildi Līgumā noteiktajos termiņos.

2.3. Izpildītājs apņemas trešajām personām neizpaust informāciju, kas Izpildītājam kļuvusi zināma, pildot šajā Līgumā noteiktās saistības.

2.4. Līguma izpildē Izpildītāja izgatavotie materiāli, konstrukcijas, pieder Pasūtītājam, un ir tā īpašums. Izpildītājam nav tiesību jebkādā veidā ierobežot Pasūtītāja tiesības brīvi un pēc saviem ieskatiem rīkoties ar tiem.

2.5. Izpildītājam ir tiesības saņemt, un Pasūtītājam ir pienākums sniegt Izpildītājam visu Pasūtītāja rīcībā esošo Līguma izpildei nepieciešamo informāciju.

2.6. Izpildītājam ir tiesības atteikties no tādu Pasūtītāja prasību izpildes, kas ir pretrunā ar normatīvajiem aktiem.

2.7. Pasūtītājam ir tiesības pieprasīt, un Izpildītājam ir pienākums nekavējoši sniegt informāciju par Pakalpojuma izpildes gaitu.

2.8. Pasūtītājam ir pienākums:

2.8.1. pēc Līguma noslēgšanas nodot Izpildītājam nepieciešamo informāciju, kas nepieciešama pakalpojumu izpildei.

2.15.1. pieņemt no Izpildītāja kvalitatīvi un noteiktajā termiņā izpildītus pakalpojumus;

2.15.2. apmaksāt Izpildītāja sniegto pakalpojumu izpildi atbilstoši Līguma nosacījumiem.

**3. LĪGUMA SUMMA UN NORĒĶINU KĀRTĪBA**

3.1. Par Pakalpojumu izpildi pilnā apjomā Pasūtītājs apņemas samaksāt Izpildītājam **LVL** \_\_\_\_\_\_\_\_\_\_\_\_\_\_(\_\_\_\_\_\_\_ lati un 00 santīmu).

3.2. Līguma 3.1.punktā noteiktā atlīdzība tiek izmaksāta pa daļām saskaņā ar Izpildītāja finanšu piedāvājumu:

 3.2.1. pirmais maksājums LVL\_\_\_\_ (\_\_\_\_lati un 00 santīmu) apmērā pēc Līguma noslēgšanas, stenda skiču iesniegšanas un saskaņošanas, un Izpildītāja rēķina iesniegšanas;

 3.2.2. otrais maksājums LVL ­­­­­\_\_\_\_\_ (\_\_\_\_\_\_ lati) par Stenda konstrukciju izgatavošanu saskaņā ar Pakalpojuma nodošanas – pieņemšanas aktu un Izpildītāja iesniegto rēķinu;

 3.2.3. trešais maksājums LVL ­­­­­\_\_\_\_\_ (\_\_\_\_\_\_ lati) par stenda transportēšanu, uzstādīšanu, aprīkošanu, stenda demontāžu, informācijas materiāla transportēšanu izstādei „Matka 2014” Helsinkos, Somijā 16.-19.01.2014.saskaņā ar Pakalpojuma nodošanas – pieņemšanas aktu un Izpildītāja iesniegto rēķinu;

 3.2.4.ceturtais maksājums LVL ­­­­­\_\_\_\_\_ (\_\_\_\_\_\_ lati) par stenda transportēšanu, uzstādīšanu, aprīkošanu, stenda demontāžu, informācijas materiāla transportēšanu izstādei „Reisen 2014” Hamburgā, Vācijā, 5.- 9.02.2014. saskaņā ar Pakalpojuma nodošanas – pieņemšanas aktu un Izpildītāja iesniegto rēķinu;

 3.2.5.piektais maksājums LVL ­­­­­\_\_\_\_\_ (\_\_\_\_\_\_ lati) par stenda transportēšanu, uzstādīšanu, aprīkošanu, stenda demontāžu, informācijas materiāla transportēšanu izstādei Sanktpēterburgā, Krievijā 2014. saskaņā ar Pakalpojuma nodošanas – pieņemšanas aktu un Izpildītāja iesniegto rēķinu.

3.3. Līguma 3.1.punktā noteikto atlīdzību Pasūtītājs izmaksā latos līdz 31.12.2013.gadā un EUR pēc 1.01.2014., ieskaitot to Izpildītāja norādītajā bankas kontā ne vēlāk kā 10 (desmit) darba dienu laikā pēc pakalpojuma daļas izpildes nodošanas – pieņemšanas akta parakstīšanas un Izpildītāja rēķina saņemšanas.

3.4. Izpildītājs rēķinā norāda:

* Pasūtītāja nosaukums:Vidzemes plānošanas reģions, reģistrācijas Nr.LV90002180246;
* Līguma Nr. \_\_\_\_\_\_;
* Izpildītāja rekvizīti
* Darba nodošanas- pieņemšanas akta numurs un datums, pamatojoties uz kuru tiek izrakstīts rēķins.

3.5. Gadījumos, kad Līgums tiek izbeigts pirms Pakalpojumu izpildes pilnā apjomā, tiek apmaksāti tikai faktiski izpildītie un Pasūtītāja pieņemtie Pakalpojumi, kā arī citi veiktie Līguma izpildē nepieciešamie un ar Pasūtītāju iepriekš rakstveidā saskaņotie izdevumi.

**4. PAKALPOJUMA IZPILDE, NODOŠANA UN PIEŅEMŠANA**

4.1. Izpildītājs vienas nedēļas laikā pēc Līguma noslēgšanas izstrādā un iesniedz Pasūtītājam stenda dizaina variantus.

4.2. Izpildītājs iesniedz Pasūtītājam detalizētas stenda tehniskās shēmas, stenda konstrukcijās un uzstādīšanā izmantojamo materiālu, darbu un tehnisko ierīču aprakstu un pakalpojuma izpildes laika grafiku ne vēlāk 1(vienas) nedēļas laikā pēc skices saskaņošanas, ievērojot Pasūtītāja priekšlikumus un iebildes.

4.3. Izpildītājs veic stenda konstrukciju izgatavošanu, transportēšanu, uzstādīšanu, aprīkošanu, stenda demontāžu, informācijas materiālu transportēšanu uz trīs izstādēm Somijā, Vācijā un Krievijā saskaņā ar Tehniskās specifikācijas noteikumiem. Pēc izstādes Krievijā Izpildītājs veic stenda demontāžu un transportēšanu uz Vidzemes plānošanas reģionu un nodošanu ar pieņemšanas –nodošanas aktu. Izstāžu starplaikos Izpildītājs uz sava rēķina nodrošina Stenda konstrukciju uzglabāšanu un saglabāšanu atbilstoša kvalitātē izmantošanai nākamā izstādē.

4.4. Izpildītie pakalpojumi tiek nodoti Pasūtītājam ar nodošanas – pieņemšanas aktu. Pakalpojuma nodošanas – pieņemšanas aktu paraksta Izpildītājs no vienas puses un Pasūtītājs no otras puses, ja Pasūtītājam nav iebildumu par Pakalpojuma izpildi.

4.5. Ja Pasūtītājs konstatē neatbilstības vai trūkumus pakalpojuma izpildē, Pasūtītājs nekavējoši informē Izpildītāju, norādot novēršamās neatbilstības un trūkumus. Izpildītājs novērš konstatētās neatbilstības un trūkumus iespējami īsākā termiņā.

4.6. Pakalpojuma pieņemšanas - nodošanas aktu Pasūtītājs paraksta tikai pēc konstatēto nepilnību novēršanas.

* 1. Pasūtītājs, parakstot Darba pieņemšanas - nodošanas aktu, apstiprina, ka Pakalpojums ir izpildīts atbilstošā apjomā un kvalitātē.
	2. Izpildītāja kontaktpersona\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ tālr.\_ fakss \_\_\_\_\_\_\_\_\_\_\_, e-pasta adrese:\_\_\_\_\_\_\_\_\_\_\_\_\_\_\_\_\_\_\_\_\_\_.
	3. Pasūtītāja kontaktpersona ir \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ tālr.\_ fakss \_\_\_\_\_\_\_\_\_\_\_, e-pasta adrese:\_\_\_\_\_\_\_\_\_\_\_\_\_\_\_\_\_\_\_\_\_\_.

**5. NEPĀRVARAMA VARA UN PUŠU ATBILDĪBA**

5.1. Puses tiek atbrīvotas no atbildības par Līguma pilnīgu vai daļēju neizpildi, ja to kavē jebkādi apstākļi, kas ir ārpus attiecīgās Puses ietekmes un kurus tā nespēj novērst, izrādot pienācīgu centību. Par nepārvaramas varas apstākļiem nav uzskatāmi tādi apstākļi, kas radušies attiecīgās Puses darbības vai bezdarbības rezultātā. Nepārvaramas varas apstākļi ir jebkāda veida dabas stihijas, ugunsgrēki, militāras akcijas, blokādes, citi no Pusēm neatkarīgi apstākļi, kurus puses Līguma slēgšanas brīdī nevarēja nedz paredzēt, nedz novērst, veicot pienācīgus piesardzības pasākumus. Puses apņemas veikt nepieciešamos pasākumus, lai līdz minimumam samazinātu kaitējumus, kas var izrietēt no nepārvaramas varas apstākļiem.

5.2. Puse, kurai iestājas Līguma 5.1.punktā minētie apstākļi, par šādu apstākļu iestāšanos 3 (trīs) darba dienu laikā rakstveidā paziņo par to otrai Pusei. Paziņojumā jānorāda, kādā termiņā ir iespējama un paredzama Līgumā noteikto saistību izpilde, un, ja otra Puse pieprasa, šādam ziņojumam ir jāpievieno izziņa, kuru izsniegusi kompetenta institūcija un kura satur minēto ārkārtējo apstākļu darbības apstiprinājumu un to raksturojumu.

5.3. Ja Līguma 5.1.punktā minēto apstākļu un to seku dēļ nav iespējams izpildīt Līgumā paredzētās saistības ilgāk kā 2 nedēļas, tad katra no Pusēm ir tiesīga atteikties no turpmākas Līgumā noteikto pienākumu pildīšanas, un šādā gadījumā neviena no Pusēm nav tiesīga prasīt no otras zaudējumu atlīdzību, kas saistīta ar Līguma pārtraukšanu.

5.4. Ja Izpildītājs noteiktajos termiņos neveic Pakalpojuma izpildi, Pasūtītājam ir tiesības aprēķināt un ieturēt no Izpildītājam maksājamās pakalpojuma summas līgumsodu 0,1% (nulle, komats, viens procents) apmērā par katru kavējuma dienu, bet ne vairāk kā 10% (desmit procenti) no Līguma kopējās summas.

5.5. Ja Pasūtītājs kavē apmaksas termiņu, Izpildītājam ir tiesīgs pieprasīt no Pasūtītāja līgumsodu 0,1% (nulle, komats, viens procents) apmērā no nokavētā maksājuma summas par katru nokavēto dienu, bet ne vairāk kā 10% (desmit procenti) no Līguma kopējās summas.

5.6. Līgumsoda samaksa nokavējuma gadījumā neatbrīvo Puses no saistību pilnīgas izpildes.

5.7. Puses ir atbildīgas par Līguma nosacījumu daļēju vai pilnīgu neizpildi. Puses viena otrai ir mantiski atbildīgas par līgumsaistību pārkāpšanu, kā arī zaudējumu radīšanu kādai no Pusēm saskaņā ar Latvijas Republikas normatīvajiem aktiem un Līgumu.

**6. STRĪDU IZŠĶIRŠANAS KĀRTĪBA**

6.1. Visas domstarpības, kas Pusēm radušās sakarā ar Līguma izpildi, Puses apņemas risināt pārrunu ceļā.

6.2. Ja 30 (trīsdesmit) kalendāra dienu laikā sarunu ceļā vienošanās netiek panākta, strīdi tiek risināti normatīvajos aktos noteiktajā kārtībā. Šādā gadījumā ikvienai no Pusēm ir tiesības nodot strīda izskatīšanu Latvijas Republikas tiesai saskaņā ar spēkā esošo normatīvajiem aktiem.

1. **LĪGUMA TERMIŅŠ, LĪGUMA IZBEIGŠANA**

7.1. Līgums stājas spēkā \_\_\_\_ un ir spēkā līdz Līguma saistību izpildei pilnā apjomā.

7.2. Puses ir tiesīgas izbeigt Līgumu pirms termiņa sekojošos gadījumos:

7.2.1. saskaņā ar Pušu vienošanos;

7.2.2. saskaņā ar spēkā esošajiem normatīvajiem aktiem;

7.2.3. Līgumā noteiktajos gadījumos.

7.3. Pasūtītājs ir tiesīgs vienpusējā kārtā izbeigt Līgumu pirms termiņa, ja Izpildītājs nenovērš Pasūtītāja Līguma 4.5.punktā nosauktās nepilnības, par to rakstiski paziņojot Izpildītājam 5 darba dienas pirms Līguma izbeigšanas dienas.

**8. NOBEIGUMA NOTEIKUMI**

8.1. Jebkuras izmaiņas vai papildinājumi Līgumā ir spēkā tikai tad, ja tie ir sagatavoti rakstveidā un tos ir parakstījušas Puses vai to pilnvaroti pārstāvji. Šādas izmaiņas un papildinājumi ar to parakstīšanas brīdi kļūst par Līguma neatņemamu sastāvdaļu.

8.2. Strīdi, neatrunāti vai neparedzēti jautājumi, kas izriet no Līguma, risināmi Pušu savstarpējas vienošanās ceļā, atbilstoši Latvijas Republikas normatīvajiem aktiem un Līgumam. Ja savstarpēja vienošanās netiek panākta, strīdīgais jautājums nododams izskatīšanai Latvijas tiesā Latvijas normatīvajos aktos noteiktajā kārtībā.

8.3. Līgums, tiesības un pienākumi, kas izriet no tā, ir saistoši Pusēm un to attiecīgiem tiesību un saistību pārņēmējiem, pilnvarniekiem.

8.4. Ja viens vai vairāki Līguma nosacījumi jebkādā veidā kļūs par spēkā neesošiem, pretlikumīgiem – t.i. zaudēs saistošo spēku, tas nekādā veidā neierobežos un neietekmēs pārējo Līguma nosacījumu spēkā esamību, likumību vai izpildi. Šādā gadījumā Puses apņemas veikt visu iespējamo spēku zaudējušo saistību pārskatīšanai, saskaņā ar spēkā esošajiem normatīvajiem aktiem.

8.5. Puse nekavējoties paziņo otrai Pusei par savas atrašanās vietas, pārstāvju, bankas rekvizītu un citām būtiskās informācijas izmaiņām, kas var ietekmēt Līguma pienācīgu izpildi.

8.6. Līgums uzrakstīts uz \_\_ (\_\_\_\_) lapām 2 eksemplāros, Līgumam ir 2 (divi) pielikumi , kas ir Līguma neatņemamas sastāvdaļas. Līguma viens eksemplārs glabājas pie Pasūtītāja, viens – pie Izpildītāja. Visiem Līguma eksemplāriem ir vienāds juridisks spēks.

**9.LĪGUMA PIELIKUMI**

9.1. Līguma noslēgšanas brīdi tam pievienoti:

9.1.1. Pielikums Nr.1 – Tehniskā specifikācija

9.1.2. Pielikums Nr.2 – Izpildītāja piedāvājums

**10. PUŠU PARAKSTI UN REKVIZĪTI**

PASŪTĪTĀJS: IZPILDĪTĀJS:

Vidzemes plānošanas reģions

Jāņa Poruka iela 8-108, Cēsis,

Cēsu novads, LV-4101

Reģistrācijas Nr.90002180246

LR Valsts kase, kods TRELLV22

Konts LV29TREL9210631020000

\_\_\_\_\_\_\_\_\_\_\_\_\_\_\_\_\_\_\_\_

Administrācijas vadītāja

Guna Kalniņa-Priede